ທ່ານກົດສະດາຣີ ພິມມະສອນ ຫາກໍກັບຈາກປະເທດໄທ ຫຼັງຈາກຕິດຄ້າງຍ້ອນໂຄວິດ-19
ທ່ານກົດສະດາຣີ ພິມມະສອນ ອາຍຸ 88 ປີ ຢູ່ລັດຄາລິຟໍເນຍ ໄດ້ເດີນທາງໄປຈັງຫວັດຂອນແກ່ນ ປະເທດໄທ ໃນເດືອນມີນາປີກາຍ  ແຕ່ພໍໄປເຖິງ ໂຄວິດ-19 ໄດ້ ເລີ້ມແຜ່ລະບາດຢູ່ທົ່ວໂລກ ຮວມທັງປະເທດໄທ.
ການລະບາດໂຄວິດ-19 ເມື່ອສອງປີທີ່ີຜ່ານມາໄດ້ເປັນຜົນກະທົບຫຼາຍໆຢ່າງຕໍ່ການດຳລົງ ຊີວິດ ຫຼາຍຄົນໄດ້ພາກັນຕົກຄ້າງ ຢູ່ນອກປະເທດ ແລະບໍ່ສາມາດ ກັບຄືນເຂົ້າມາ ສະຫະລັດໄດ້ ເນື່ອງຈາກມາດຕະການທີ່ເຄັ່ງຄັດ ຈົນກວ່າທາງ ການໄດ້ອະນຸຍາດໃຫ້ກັບຄືນ ຫຼັງຈາກໄດ້ຮັບການຢັ້ງຢືນໃນການສັກຢາວັກຊີນປ້ອງກັນ ບັດນີ້ ເຂົາເຈົ້າກຳລັງພາກັນ ຄ່ອຍທະຍອຍກັບຄືນມາສະຫະລັດ ທ່ານກົດສະດາຣີ ພິມມະສອນ ອາຍຸ 88 ປີ ຢູ່ໃນລັດຄາລິຟໍເນຍ ໄດ້ເດີນທາງ ໄປຈັງຫວັດ ຂອນແກ່ນ ປະເທດໄທ ໃນເດືອນມີນາປີກາຍ ເພື່ອຢ້ຽມຢາມຍາດຕິພີ່ນ້ອງ ແລະຖືໂອກາດ ສະຫຼອງບຸນປີໃໝ່ລາວ ແຕ່ພໍໄປເຖິງ ໂຄວິດ-19 ໄດ້ ເລີ້ມແຜ່ລະບາດຢູ່ທົ່ວໂລກ ຮວມທັງ ປະເທດໄທ ທ່ານກົດສະດາລີ ມີກຳນົດກັບ ຄືນມາສະຫະລັດພາຍໃນສອງສາມອາທິດ ແຕ່ ໄດ້ກາຍມາເປັນປີປາຍເນື່ອງຈາກ ການປິດປະເທດ ຊຶ່ງທ່ານກົດສະດາຣີ ໄດ້ກ່າວຕໍ່ ວີໂອເອ ເຖິງປະສົບການຂອງ ທ່ານ ສູ່ຟັງດັ່ງນີ້: ປັດຈຸບັນນີ້ ທ່ານກົດສະດາຣີ ພິມມະສອນ ໄດ້ເດີນທາງມາເຖິງເມືອງແຟຣັສໂນ (Fresno) ລັດຄາລິຟໍເນຍເປັນທີ່ຮຽບຮ້ອຍແລ້ວ ເມື່ອສອງເດືອນທີ່ຜ່ານມາແລະ ໄດ້ກ່າວຜ່ານວີໂອເອ ວ່າ ຂໍຂອບໃຈພຣະຜູ້ເປັນເຈົ້າ